Beslutningsdyktighet i FFO i fylker og kommuner

1.Beslutningsdyktighet FFOs årsmøte i fylkes- og kommune-FFO er beslutningsdyktig når møtet er lovlig innkalt. Styret er beslutningsdyktig når minst halvparten av styrets medlemmer er til stede.

2. Stemmerett a) I FFOs årsmøte har bare organisasjonene stemmerett. I møter i styret har alle styremedlemmene én (1) stemme hver. b) Ingen kan møte med fullmakter fra andre organisasjoner c) Et styremedlem i fylkes- og kommune-FFO kan ikke være representant for egen organisasjon årsmøter på fylkes- og kommunenivå.

3. Beregning av stemmetall a) For fylkes-FFO deles organisasjonene inn i tre (3) stemmegrupper med bakgrunn i medlemstall for organisasjonene nasjonalt: Stemmegruppe 1 og 2: 1 stemme Stemmegruppe 3 og 4: 2 stemmer Stemmegruppe 5 og 6: 3 stemmer b) For kommune-FFO har hver organisasjon én stemme. c) Medlemsorganisasjonenes stemmer avgis enhetlig. Splitting av stemmer er ikke tillatt.

4. Vedtak 4.1 Årsmøte i fylkes- og kommune-FFO Vedtak er gyldig når forslaget har fått tilslutning fra mer enn halvparten av de tilstedeværende stemmene. Vedtak i FFO i fylker og kommuner kan ikke binde den enkelte medlemsorganisasjons handlefrihet 4.2 Styret i fylkes- og kommune-FFO Styrets vedtak er gyldig når mer enn halvparten av de tilstedeværende har stemt for forslaget.